laion/Wikipedia-Exotic huggingface dataset:
Nikko nulg

Nikko nulg ehk lühiokkaline nulg (Abies homolepis) on igihaljas okaspuu nulu perekonnast. Ta on lähedane sugulane momi ja jaapani nuluga ning hübridiseerub nendega looduslikult. Puu kasvab tavaliselt kuni 30, harva kuni 40 m kõrguseks, tüve läbimõõt on kuni 1,0 (1,5) m. Võra on laikoonusja kujuga. Tüve koor on noortel puudel sile, hall, vanematel puudel hallikaspruun, kestendav. Pungad on pruunid, 3–5 mm pikkused, keskmiselt või tugevalt vaigused. Võrsed on läikivad, karvadeta, hallid või pruunikad, sügavate vagudega. Okkad on 1–3 cm pikkused, pealt läikivad ja tumerohelised, allküljel kaks heledat 11–13 realist õhulõheriba, tipuosas väikse sisselõikega, kahe vaigukäiguga, noortel puudel terava, vanematel poolterava või tömpja tipuga. Õitseb mais-juunis, käbid valmivad oktoobris. Isasõisikud on 10–20 mm pikkused, kollakaspruunid. Käbid on püstised, noorena tumepurpurjad, valminult purpurjaspruunid, pikkus 7–12 cm, läbimõõt 1,5–2 cm. Seemnete kestad on 6–9 mm, tiivakesed umbes 10–12 mm pikkused. Nikko nulg on levinud Jaapani kesk- ja lõunaosas (Honshūl, Shikokul ja Kyūshūl), kus ta kasvab mägedes 700–2200 m kõrgusel üle merepinna. Kasvuvöönd asub kõrguslikult momi nulu ja jaapani nulu metsavööndite vahel. Kasvab üldjuhul segametsades, harva puhaspuistus. Ta talub hästi varju, kuid kasvukiirus on sel juhul väga väike. Temaga kasvavad koos järgmised puuliigid: eriokkaline tsuuga (Tsuga diversifolia), hondo kuusk (Picea jezoensis var. hondoensis), korea seedermänd (Pinus koraiensis), jaapani mänd (Pinus parviflora), jaapani elupuu (Thuja standishii), kivikask (Betula ermanii), täkiline pöök (Fagus crenata) jt. Nikko nulul eristatakse kahte teisendit: Abies homolepis var. homolepis Siebold & Zucc.; Abies homolepis var. umbellata (Mayr) E. H. Wilson. 1861. aastal Euroopasse toodud nikko nulg pole meil kuigi külmakindel, kuna ta talub talvel külmakraade kuni –23...–29 °C. Katsetada võiks eelkõige saartel ja Lääne-Eesti rannikupiirkonnas. Meie sisemaa karmimad talved põhjustavad talle tugevaid külmakahjustusi, puu võib külmuda kuni lumepiirini. Heitgaaside ja tahmaga saastunud õhku talub ta sarnaselt mandžuuria nuluga üsna rahuldavalt. Suuremaid puid (kuni 8 m) kasvab meil Tallinna Botaanikaaias. "Conifer database: "Abies homolepis"". Catalogue of Life: 2010 Annual Checklist (inglise). Vaadatud 26.08.2010. Conifer Specialist Group (1998). Abies homolepis. IUCNi punase nimestiku ohustatud liigid. IUCN 2010. James E. Eckenwalder. "Conifers of the World: The Complete Referencec, Timber Press, 2009. ISBN 9780881929744; ISBN 0881929743. "Abies homolepis". Flora of Japan <www.foj.info> (inglise). Vaadatud 26.08.2010.[alaline kõdulink] Yukito Nakamura, Pavel V. Krestov. "Coniferous Forests of the Temperate Zone of Asia", Amsterdam: Elsevier B.V, 2005. ISBN 978-0-444-81627-6. Francine J. Bigras ja Stephen J. Colombo. "Conifer Cold Hardiness", Holland: Kluwer Academic Pulishers, 2001. ISBN 0-7923-6636-0. "Dendroloogilised uurimused Eestis IV", Tartu: Vali Press OÜ, 2008. Nikko nulg andmebaasis eElurikkus Levila kaart
Sohlu mänd

Sohlu mänd on looduskaitsealune põlispuu (harilik mänd) Pärnumaal Põhja-Pärnumaa vallas Sohlu külas. Männi tüve ümbermõõt on umbes 4,2 m ja kõrgus umbes 19 m. Sohlu mänd Keskkonnaregistris
ConocoPhillips

ConocoPhillips on Ühendriikide energiaettevõte, üks kuuest suuremast mitteriiklikust energiakompaniist (ingliskeelses finantsajakirjanduses nimetatakse neid terminiga supermajor). Ettevõtte tegutseb enam kui 30 riigis, peakorter asub Houstonis. ConocoPhillipsi aktsiatega kaubeldakse New Yorgi börsil. ConocoPhillipsi tanklad kasutavad brändinimesid Conoco, Phillips 66 ja Union 76. Ettevõte loodi 2002. aastal Conoco ja Phillips Petroleum Company ühendamise teel. Juhatuse esimees ja tegevjuht on James Mulva. Ettevõtte veebileht
Sammuli rahn

Sammuli rahn on kaitsealune graniidist rändrahn Sakala kõrgustiku keskosas, Viljandi maakonnas Viljandi vallas, Vardja külas. Rahn on lapik ümarmügarja pealispinna ja loode suunas madalduva laega. Rahnul peal lõhe ja lohkjas nõgu, mida rahvasuus tuntakse Vanapagana magamisasemena. Rahnu ümbermõõt on 19,6 m, pikkus 7,1 m, laius 4,7 m ja kõrgus 2,4 m. Rahn kuulub kaitse alla Viljandi maastikukaitseala koosseisus. Eesti rändrahnude loend Sammuli rahn (kaitsealune üksikobjekt) Eesti looduse infosüsteemis Enn Pirruse "Eestimaa suured kivid" Sammuli rahn keskkonnaportaalis Sammuli rahn (kaitsealune üksikobjekt) Eesti looduse infosüsteemis Sammuli rahn (ürglooduse objekt) Eesti looduse infosüsteemis
Lääne-Niiluse viirus

Lääne-Niiluse viirus on flaviviiruste hulka kuuluv viirus, mis levib eelkõige Vahemere maades, Indias ja Aafrikas. Viirus võib levida muuhulgas sääse Culex quinquefasciatus hammustusega, vereülekandel ja rinnapiimaga. Inimesed ei ole Lääne-Niiluse viirusele väga vastuvõtlikud. 80 protsendil viirusega nakatunud inimestest haiguse sümptomeid ei teki. Sümptomiteks on palavik, pea- ja lihasevalu, isukaotus, kõhulahtisus, iiveldus ja oksendamine. Vähem kui ühel protsendil nakatunutest põhjustab haigus entsefaliiti, meningiiti või halvatust. Lääne-Niiluse viiruse vastane vaktsiin inimese jaoks puudub. Põdemise järel tekib immuunsus. Välja on töötatud vaktsiin hobuste jaoks. Terviseamet This May Be the Deadliest Creature on Earth, National Geographic. CDC: West Nile Virus
Samarkand

Samarkand (usbeki keeles Samarqand; tadžiki keeles Самарқанд; pärsia keeles سمرقند‎) on linn Usbekistanis, Samarkandi vilajeti keskus. Samarkand on Usbekistani suuruselt teine linn. Samarkand asub muistsel Siiditeel. 14. sajandil oli linn Timuri impeeriumi pealinn. 1868. aastal vallutasid linna Vene väed ja see liideti Venemaa keisririigi koosseisu. 2005. aasta andmeil elas linnas 412 300 inimest, 2008. aasta andmetel 596 300 inimest. Elanikkonnast enamuse moodustavad tadžikid. 2001. aastal lisas UNESCO linna maailmapärandi nimistusse. Samarkandi Riiklik Ülikool Samarkandi Riiklik Meditsiiniinstituut World Heritage Committee Inscribes 31 New Sites on the World Heritage List  Samarkand – pildid, videod ja helifailid Wikimedia Commonsis
Okeaania

Okeaania on osa Austraalia ja Okeaania maailmajaost. See koosneb Vaikse ookeani saartest. Mõnikord vaadeldakse Okeaaniat ka eraldi maailmajaona ja teinekord samastatakse Okeaaniat Austraalia ja Okeaaniaga. Okeaania jaguneb kolmeks suureks piirkonnaks: Melaneesiaks, Mikroneesiaks ja Polüneesiaks. Neisse kuuluvad järgmised maad: Paapua Uus-Guinea Paapua (Irian Jaya, Indoneesia) Bismarcki saarestik (Paapua Uus-Guinea) Saalomoni Saared Vanuatu Fidži Uus-Kaledoonia (Prantsusmaa) Guam (USA) Mikroneesia Liiduriigid Põhja-Mariaanid (USA) Nauru Kiribati Marshalli Saared Belau Hawaii (USA) Uus-Meremaa Prantsuse Polüneesia (Prantsusmaa) Wallis ja Futuna (Prantsusmaa) Samoa Ameerika Samoa (USA) Lihavõttesaar (Tšiili) Cooki saared (Uus-Meremaaga assotsieerunud riik) Niue (Uus-Meremaaga assotsieerunud riik) Tonga Tuvalu Pitcairn (Suurbritannia) Tokelau (Uus-Meremaa) Austraalia ja Okeaania maad Lõunamere saared 2010. aasta Okeaania kergejõustiku meistrivõistlused
Franz Bopp

Franz Bopp (14. september 1791 Mainz – 23. oktoober 1867) oli saksa keeleteadlane, kes tegeles peamiselt indoeuroopa keelte võrdleva uurimisega. Aastal 1816 avaldas ta töö "Über das Konjugationssystem der Sanskritsprache in Vergleichung mit jenem der griechischen, lateinischen, persischen und germanischen Sprache", mis sai indoeuropeistikat rajavaks uurimuseks.
Indoeuropeistika

Indoeuropeistika on indoeuroopa keelte uurimisega tegelev keeleteaduse haru. Indoeuropeistikat rajavaiks olid Franz Boppi ja William Jonesi tööd 19. sajandi alguses.
Veitchi kuusk

Veitchi kuusk (Picea neoveitchii) on igihaljas okaspuuliik kuuse perekonnast. Puu kasvab 15 m kõrguseks, tüve läbimõõt on kuni 50 cm. Võra on koonilise kujuga. Tüve koor on hall, plaatjas, kestendav. Pungad on ümarad, veidi vaigused, purpurjaspruunide soomustega. Võrsed on karvadeta, jämedad, esimesel aastal pruunikaskollased, kahe-kolme aasta jooksul muutuvad kollakashalliks kuni halliks, hiljem tumehalliks. Okkad on 1,5–2,5 cm pikkused, teravad, neljatahulised, õhulõheread kõikidel külgedel. Käbid on 8–14 cm pikkused, 5–6,5 cm läbimõõduga, noorelt rohelised, valminult pruunid või harva ka kollakasrohelised. Seemnete kestad on 5–6 mm pikkused, kuni 10 mm pikkuse tiivakesega. Veitchi kuuse levila asub Hiinas Qinlingi mäestiku lõunaosas 1240–2020 m kõrgusel üle merepinna, kus ta kasvab mäenõlvadel, kivistel rusukalletel ja jõemadalikel. Viimastel andmetel elab looduslikus levilas veel vaid 11 täiskasvanud ja 2 noort puud. Veitchi kuusk on praegu väljasuremisohus levila metsade intensiivsete lageraiete tõttu, mis toimusid 1950–1990. aastatel. Allesjäänud ja kaitset vajavad puud kasvavad neljas hajutatud metsasalus, mille kogupindala on alla 4 ha. Veitchi kuuse kasvukoha metsatukkades esineb veel järgmisi puuliike: Davidi vaher (Acer davidii), hiina araalia (Aralia chinensis), nokjalehine saar ehk mägisaar (Fraxinus chinensis var. rhynchophylla), kare kuusk (Picea asperata), Populus cathayana, Quercus aliena var. acuteserrata, raagremmelga teisend (Salix caprea var. sinica), sitšhuani pärn (Tilia tuan), sitšhuani tsuuga (Tsuga chinensis), südajas valgepöök (Carpinus cordata), Wilsoni kuusk (Picea wilsonii) jt. Zhang, D, Katsuki, T. & Rushforth, K. (2010). Picea neoveitchii. IUCNi punase nimestiku ohustatud liigid. IUCN 2013. "Picea neoveitchii". Flora of China <www.efloras.org> (inglise). Vaadatud 27.08.2010. Zhang Deshun, Kim Yongshik, Mike Maunder & Li Xiufen (2006). "The Conservation Status and Conservation Strategy of Picea neoveitchii" (PDF). www.cjpre.cn (inglise). Jinan, Shandong: Chinese Journal of Population, Resources and Environment. Vaadatud 27.08.2010.{{netiviide}}: CS1 hooldus: mitu nime: autorite loend (link)[alaline kõdulink] Foto nr 1.
Herberts Cukurs

Herberts Cukurs (17. mai 1900 Liepāja, Kuramaa kubermang, Venemaa Keisririik – 23. veebruar 1965 Montevideo, Uruguay) oli Läti lendur ja väidetav sõjakurjategija. Cukurs võttis osa Läti Vabadussõjast. Hiljem sai temast rahvusvaheliselt tuntud ja tunnustatud lennunduse pioneer. Ta konstrueeris ja ehitas ise lennukeid ning sooritas pikki lende, sealhulgas ka Gambiasse, Jaapanisse, Palestiinasse ja Etioopiasse. Teda kutsuti hüüdnimedega Balti Lindbergh ja Läänemere kotkas. Teise maailmasõja ajal oli Cukurs Läti paramilitaarse abipolitsei üksuse Arāja Komando (ka: Sonderkommando Arajs) liige. Pärast sõda süüdistati teda Läti juutide mõrvamises holokausti ajal, kuid tema süüd ei suudetud kunagi tõestada. Cukurs asus pärast sõda elama Brasiiliasse, kus talle kuulus lennundusega tegelev firma. Saksamaa Liitvabariik ja Iisrael nõudsid tema väljaandmist, kuid Brasiilia keeldus sellest. 1965. aastal tapsid Cukursi Iisraeli salaluure Mossad agendid. Herberts Cukursile pühendatud veebileht Herberts Cukursi kuulsamad lennud Herberts Cukursi lend Jaapanisse Herberts Cukurs Brasiilias Pilte Herberts Cukursist herbertcukurs.blogspot.com/
Mai 2005

Mai 2005, kroonika Eesti-Vene piirileping: Moskvas allkirjastati Eesti Vabariigi ja Venemaa Föderatsiooni piirileping. Iraagis Ar-Ramādī linnas purustas pomm lahingumasina MP Bradley. Kolm USA sõdurit sai kergelt haavata. Bagdadi kesklinnas Alwiya piirkonnas plahvatas umbes kell 10.30 autopomm. Vähemalt viis iraaklast sai surma ning vähemalt kolm autot ja mitu hoonet sai kannatada. Bagdadi kesklinnas plahvatas autopomm. Kolm tänaval patrullinud USA sõdurit 3. jalaväediviisist sai surma. Iraagis Haswa linnas rünnati 2. merejalaväe ekspeditsiooniväesalga sõdureid, kellest neli sai surma. Oslos andis Norra kroonprints Haakon Magnus matemaatik Peter Laxile üle 980 000 USA dollari suuruse Abeli auhinna tööde eest osatuletistega diferentsiaalvõrrandite alal. Iisraeli sõdurid vahistasid Jordani Läänekaldal Nabluse lähedal Hawara kontrollpunktis 15-aastase palestiina poisi, kellel oli kaasas kaks pommi. Jordani Läänekalda linnas Janīnis leidis aset tulevahetus sisside ning Palestiina politsei vahel, mille ajendas asjaolu, et sissid keeldusid üle andmast varastatud autot, millega nad sõitsid. Üks möödakäija sai kergelt haavata. Ühes Hebroni lähedal asuvas külas vahistasid Iisraeli sõdurid hommikul tagaotsitava palestiinlasest relvadega äritseja Abed Allahi. Gaza tsoonis saatsid palestiina sissid pärastlõunal Iisraeli vägede pihta Rafahi lähedal tankitõrjemürsu. Gaza tsooni lõunaosas saatsid palestiina sissid hommikupoolikul Iisraeli vägede pihta mortiirimürsu. Al-Qaida organisatsioon Iraagis väitis ühel veebilehel, et organisatsiooni juht Abū Muş‘ab az-Zarqāwī on haavatud. Tšiilis lõppes kolmepäevane lein Andides los Barrose ahelikus Antuco vulkaani lähedal 20. mail lumetormis hukkunud 46 sõduri pärast. Sõjavägi mattis 24 seni identifitseeritud sõdurit. Kanadas toimus täiendav parlamendivalimine Labradori valimisringkonnas pärast Lawrence O'Brieni surma vabaks jäänud kohale. Selle võitis Kanada Liberaalse Partei kandidaat Todd Russell, edestades Graham Lettot. 2005. aasta Suriname üldvalimised: Surinames toimusid üldvalimised.
Kvisling

Kvisling (Quisling) on nimetus, millega kutsutakse rahvareetureid ja kollaborante. Seda nimetust on kasutatud peamiselt fašistlike poliitiliste erakondade ning sõjaliste ja poolsõjaliste organisatsioonide liikmete kohta, kes Teise maailmasõja ajal tegid okupeeritud riikides koostööd teljeriikidega. Nimetust "kvisling" kasutati esimest korda inglise ajalehe The Times 15. aprill 1940 artiklis "Quislings everywhere" (Kvislingeid on igal pool) pärast seda, kui Norra päritolu Vidkun Quisling tegi koostööd Natsi-Saksamaaga selleks, et aidata Norras võimule kollaborantlik valitsus eesotsas iseendaga. Ajalehes öeldi: "To writers, the word Quisling is a gift from the gods. If they had been ordered to invent a new word for traitor...they could hardly have hit upon a more brilliant combination of letters. Actually it contrives to suggest something at once slippery and tortuous." (Kirjanikele on sõna "kvisling" jumala kingitus. Kui tuleks leiutada uus väljend sõnale "reetur", ... oleks raske leida paremat tähtede kombinatsiooni. Sõnas sisaldub korraga midagi libedat ja ülekohtust.) Nimetust "kvisling" hakati laiemalt kasutama siis, kui Inglise peaminister Winston Churchill 26. detsembril 1941 kommenteeris võite teljeriikide vastu ja USA ühinemist sõjaga, öeldes: "Paljude meeste ja naiste südames on löönud lõkkele lootus ja sellega põletame vihaleegid brutaalse korrumpeerunud okupandi vastu. Kui veel raevukamalt leegitsevad tuled vihatud ja põlatud räpaste Quislingite vastu, kelle nad on hankinud ..." Pärast seda kõnet levis nimetus "kvisling" kõnekeelde ja poliitilistesse karikatuuridesse. Sõna "kvisling" on kasutusel ka tänapäeval; seda võib sagedamini kohata New York Timesi 2008. ja 2009. aasta artiklites ning ajalehtedes Die Zeit ja The Times. Max Brooks kasutas nimetust "kvisling" oma zombiteemalises romaanis "World War Z", et kirjeldada ellujäänuid zombisõjas, kus nad kaotasid mõistuse ja käitusid sarnaselt elavate surnutega. http://www.ibiblio.org/pha/policy/1941/411226a.html "The World According to Quisling at Bitsofnews.com, 19. september 2006". Originaali arhiivikoopia seisuga 2. veebruar 2018. Vaadatud 27. augustil 2010. Roger Cohen: What Iran's Jews say: 22. veebruar 2009 Die unerhörten Tage der Freiheit: 21 August 2008 "Obituary: Béla Király: Hungarian nationalist: 10. juuli 2009". Originaali arhiivikoopia seisuga 24. mai 2010. Vaadatud 27. augustil 2010.
Cadillac Coupe de Ville

Coupe de Ville oli üks pikemaealisi ja karismaatilisemaid mudeleid Cadillaci sõidukite reas, mille tootmine langes kokku Cadillaci õitseajaga. 1950. aastal välja toodud seeria 62 sai suure ja võimsa V8-mootoriga hartop-kupee eeskujuks. Sõidukil oli esiletikkuv kapott ning pikad sihvakad tagatiivad. 1995. aastal paigaldatud silmatorkav torpeedot meenutav esikaitseraud andis de Ville mudelile agressiivse ja unustamatu välimuse. Ent tegelikult peetakse Cadillac Coupe de Ville klassikaliseks stiiliks hoopis 1959. aastal välja lastud 6200 seeriat. Luksusliku tiibadega masina pani liikuma võimas 6384 cm3 V8-mootor. Kroomitud pinnad olid ülimalt viimistletud, auto sisemus toretsev ning värvikirev koos niinimetatud jukeboxi stiilis armatuurlauaga. 1960. aastal de Ville tiibu veid kärbiti ning aastaks 1962 sai sellest allseeria mudel tähisega 6300. Ilmusid nelja uksega,ilma piilariteta sedaaniversioonid,mida kutsuti Sedan de Ville´deks ning peagi oli pakkumisel ka lahtikäiva katusega mudel. 1965. aastaks olid sõidukile kuulsust kogunud tiivad kadunud,ent de Ville oli siiski aukartustäratav auto. 1969. aastaks ümberprojekteerimiste käigus muutusid Cadillacid moodsalt nelinurksemateks. 1969. aastal said kõik Cadillacid üliedukast Eldorado mudelist kantud välimuse, mis tähendas ühtlasi, et de Ville kaotas oma individuaalsuse.
1967. aasta augustitorm

1967. aasta augustitorm oli orkaani mõõtu torm Eestis, mis tekitas 6.–7. augustil 1967 olulisi kahjustusi Haapsalu rajoonis (praegune Lääne maakond), Harju rajoonis (Harju maakond) ja Rapla rajoonis (Rapla maakond). Osaliselt sai kannatada Pärnu rajooni (Pärnu maakond) põhjaosa ning Paide rajooni (Järva maakond) lääneosa. "Sajandi tormiks" nimetatud orkaani tuulekiirus oli püsivalt kahe päeva jooksul 30–35 m/s. Maru murdis Harjumaal ja Läänemaal leht- ja okasmetsa tervete lankidena. Augustitormi tagajärgede likvideerimisel ei suutnud siinsed inimesed metsa maha langenud puudest puhastada ning appi tulid ka Ukraina ja Valgevene metsamehed. Ainuüksi Haapsalu rajooni metsadest viidi välja miljon tihumeetrit tormimurdu ja saeveskitel jagus tööd kuni 1970. aastani. Kesk-Eestis läks läbi metsa tromb, mis langetas omakorda metsa. Tormiga kaasnesid ka tugevad vihmasajud ja äike, välk lõi mitmel pool majadesse. Aegnal murdis tuul 5% puistutest (1500 tihumeetrit), tuulemurru likvideerimiseks kulus ligi viis aastat. Mitmed linna- ja mõisapargid, nt Haapsalu Lossipark ja Padise mõisa park laastati täielikult orkaani poolt. Põlli mõisa peahoone hävis tormi ajal niivõrd, et see otsustati hiljem lammutada. Suurele marule ei pidanud vastu Türi suusahüppetorni konstruktsioonid, mida hiljem enam ei taastatud. 1967. aasta augustitormist ilmus ajakirja Eesti Loodus erinumber. 1967. aasta torm tõi Moskvast raha.[alaline kõdulink] Maaleht, 30. august 2001 Allar Viivik. Nädalavahetuse torm oli orkaan. Õhtuleht, 11. jaanuar 2005 Allar Viivik. 1967 tabas Eestit sajandi torm. Õhtuleht, 08. august 2007 Aegna mets. www.aegna.ee Tormituuled nüüd ja enne. Virumaa Nädalaleht, 14 august 2001 Põlli mõis. Eesti mõisa portaal Kuidas Türi suusahüppekeskuseks kujunes.[alaline kõdulink] Järva Teataja, 1. aprill 2006 Sein, R. 1967. Tormikahjustused Eesti metsades. Eesti Loodus 18 (12): 743–746 Andres Pulver. 6. august a. D. 1967, mil kanad enam õhust maa peale ei saanud tulla. Virumaa Teataja, 7. august 2007
Ugala (täpsustus)

Ugala on Ugandi muinasmaakonna rööpnimi. Ugala võib tähendada: Viljandi Draamateatrit Ugala Üliõpilaskorporatsiooni Ugala Ugala tänav, Tallinnas Nõmmel Ugala puiestee, tänav Viljandis Ugāle, asula Lätis
Päikesepaiste

Päikesepaiste on mitme filmi nimi: "Päikesepaiste" ("Sunshine"), 1999. aasta ajalooline draamafilm, mille lavastas István Szabó "Päikesepaiste" ("Sunshine"), 2007. aasta ulmepõnevik, mille lavastas Danny Boyle Meteoroloogise termini kohta vaata artiklit "Päikesepaiste kestus".
Harrods

Harrods on kaubamaja Londonis Suurbritannias, mille omanik on Katari riigiettevõte. Hoone hõlmab 20 000 m² ning sellel on üle 90 000 m² müügipinda rohkem kui 330 osakonnas. Macy's Harrods
Vereteemant

Vereteemant on mõiste, mis tähistab teemante, mis on kaevandatud sõjatsoonides ning mille müügist saadud rahaga rahastatakse ülestõuse, riigipöördeid, sissetunge ning sõjapealike tegevust. Enamik vereteemante pärineb Aafrikast, kus toodetakse umbes kaks kolmandikku kogu maailma teemantidest.
Ants Nopri

Ants Nopri (9. aprill 1939 Võrumaa – teadmata kadunud 8. septembril 1966, kuulutati ametlikult surnuks 10. augustil 1970) oli eesti näitleja. Ta lõpetas 1961. aastal Tallinna Riikliku Konservatooriumi lavakunstikateedri (1. lend) ja asus näitlejana tööle Pärnu teatrisse Endla, kus mängis 1961–1963. Jaanus Kulli. "Lavakooli esimesest lennust teadmata kadunuks jäänud Ants Nopri viimane sõnum: "Kui ma homme ei tule, siis mind enam ei ole"". Õhtuleht, 26. märts 2021 Endla Teatri biograafiline leksikon. 2008, lk 88
2010. aasta augusti äikesetorm

2010. aasta augusti äikesetorm oli orkaani mõõtu torm, mis tabas Eestit 2010. aasta 8. augusti õhtul. Radariandmete järgi sisenes torm üle Eesti lõunapiiri Võru-, Valga- ja Viljandimaa piirilõigul umbes kell 18.30. Suure Munamäe vaatetornis oli tormi saabumine lõuna-edela suunast võimsa pilvemassiivina jälgitav umbes kella 18.15 paiku. Sellele järgnesid paduvihm, rahe, tormituul ja äike. Kõige tugevam tormituul registreeriti Väike-Maarjas kella 19:00 ja 20:00 vahel ja see oli 36,5 m/s. Arvatavasti oli tegemist küllaltki harva esineva nn derecho tüüpi äikesetormiga. Tuule kiirus (m/s) Väike-Maarja 36,5 Tooma 31,9 Tõravere (Tartu) 26,0 Kunda 25,6 Jõgeva 23,5 Võru 23,4 Eesti Energia klientidest jäi elektrita umbes 40 000 – 60 000 klienti.. RMK metsades põhjustas tormituul ränki kahjustusi umbes 670 hektaril, erakorralist raiet vajas ligi 200 000 m³ mahus metsa. Kõige tugevamalt said kannatada Lääne-Virumaa metsad, kus lageraiet vajas umbes 430 ha metsa. Võrdluseks võib öelda, et Võrumaal oli 58 ha, Jõgevamaal 57 ha ja Tartumaal 46 ha lageraiele läinud metsa. 17. augustiks 2010 oli siseministeeriumi andmetel teatatud tormikahjudest umbes 30 miljoni krooni suuruses. Sellest umbes 15 miljonit krooni moodustas Lääne-Viru maakonna ja 8 miljonit Väike-Maarja osa. 2005. aasta jaanuaritorm 1967. aasta augustitorm Väike-Maarja kirik Võimas äikesetorm. EMHI, 09. august 2010 Võimas ja harvaesinev äikesetorm 8. augustil. ILM.ee, 09. august 2010 Kuidas me elektrit tagasi toome. Tarmo Mere, Eesti Energia Jaotusvõrgu juhataja. Eesti Energia blogi, 13.08.2010 http://www.tarbija24.ee/?id=301965 Tormikahjustused riigimetsas osutusid esialgsest tunduvalt suuremaks.[alaline kõdulink] RMK, 27. august 2010 Martti Kass. Suure augustitormi kahjud ulatuvad üle 30 miljoni krooni. Ilmajaam.ee, 17. august 2010
Oracle Open Office

Oracle Open Office (endise nimega Sun StarOffice) on Oracle Corporation poolt kuni 2011 aastani arendatud kontoritarkvarapakett. Algselt arendas seda Sun Microsystems nime Sun StarOffice all. Kui Oracle Corporations ostis Sun Microsystemsi, nimetati StarOffice ümber Oracle Open Office'iks Oracle Open Office põhineb OpenOffice.org-i projektil, kuid erinevalt OpenOffice.org-ist pole Oracle Open Office vabavara. Oracle Open Office erineb OpenOffice.org-ist peamiselt kasutatavate sõnastike, operatsioonisüsteemide toe ning täiendavalt lisatud mallide ja lõikepiltide poolest. Lisaks pakub Oracle Corporation Oracle Open Office'i tarkvara omanikele ka tugiteenuseid ja tootetuge. Oracle Open Office'i on vaikevorminguna kasutusel standardne ISO/IEC 26300 ODF-failivorming ning failide salvestamisel on toetatud PDF- ja PDF/A- (ISO/DIS 32000, ISO 19005) failivorminguid. Oracle müüs Oracle Open Office'it kahes versioonis: Standard Edition ja Enterprise Edition. Oracle Open Office töötab Microsoft Windowsi, Mac OS X, Linuxi jaSolarise operatsioonisüsteemidega. Writer – tekstitöötlusprogramm tekstidokumentide kirjutamiseks, töötlemiseks ja lihtsamaks küljendamiseks Calc – tabelarvutusprogramm Impress – esitlustarkvara slaidide kujundamiseks ja esitamiseks Base – väike ühekasutaja andmebaasiprogramm, mida saab siduda SQL-andmebaasidega Draw – joonistusprogramm Math – matemaatika-, keemia-, füüsika- ja muude valemite kirjutamine Open Office kiire ajalugu
Nevelskoi väin

Nevelskoi väin (vene keeles Пролив Невельского) on väin Aasia idaosas Sahhalini saare ja Euraasia vahel. Ühendab Tatari väina Amuuri limaaniga. Väina pikkus on umbes 56 km, laius kitsaimas kohas 7,3 km, sügavus kuni 7,2 m. Nevelskoi väin sai nime Gennadi Nevelskoi auks, kes väina 1849. aastal avastas ja tõestas, et Sahhalin ei ole poolsaar, nagu seni arvati. Pärast Teist maailmasõda oli plaanis ehitada väina alla tunnel.